CELEX: 
Language: da
Date: 2020-07-14 00:00:00
Title: KOMMISSIONENS DELEGEREDE FORORDNING (EU) …/… om supplerende regler til Europa-Parlamentets og Rådets forordning (EU) nr. 648/2012 for så vidt angår de kriterier, som ESMA skal lægge til grund ved afgørelsen af, om en central modpart, der er etableret i et tredjeland, er eller vil kunne blive systemisk vigtig for den finansielle stabilitet i Unionen eller i en eller flere af dens medlemsstater

EUROPA-
                               KOMMISSIONEN
                                                          Bruxelles, den 14.7.2020
                                                          C(2020) 4892 final
               KOMMISSIONENS DELEGEREDE FORORDNING (EU) …/…
                                             af 14.7.2020
   om supplerende regler til Europa-Parlamentets og Rådets forordning (EU) nr. 648/2012
    for så vidt angår de kriterier, som ESMA skal lægge til grund ved afgørelsen af, om en
   central modpart, der er etableret i et tredjeland, er eller vil kunne blive systemisk vigtig
        for den finansielle stabilitet i Unionen eller i en eller flere af dens medlemsstater
                                          (EØS-relevant tekst)
DA                                                                                              DA
 ---pagebreak---                                                   BEGRUNDELSE
   1.         BAGGRUND FOR DEN DELEGEREDE RETSAKT
   Ved artikel 25, stk. 2a, i forordning (EU) nr. 648/2012 (EMIR) tillægges Kommissionen
   beføjelse til at vedtage en delegeret retsakt, der yderligere præciserer de kriterier, som Den
   Europæiske Værdipapir- og Markedstilsynsmyndighed (ESMA) skal anvende ved afgørelsen
   af, om en central modpart i et tredjeland (CPP) er eller vil kunne blive systemisk vigtig for
   den finansielle stabilitet i Unionen eller i en eller flere af dens medlemsstater.
   Denne delegerede retsakt vedtages i overensstemmelse med artikel 82 i EMIR, hvori det
   fastsættes, at Kommissionen bestræber sig på at høre ESMA inden vedtagelsen af en sådan
   retsakt.
   2.         HØRINGER FORUD FOR VEDTAGELSEN AF RETSAKTEN
   Proceduremæssige aspekter
   Den 3. maj 2019 fremsendte Kommissionen en foreløbig anmodning om "teknisk rådgivning"
   til ESMA vedrørende en delegeret retsakt fra Kommissionen, der præciserer de kriterier, der
   er fastsat i artikel 25, stk. 2a, andet afsnit, i EMIR. ESMA gennemførte en offentlig høring om
   sit udkast til teknisk rådgivning fra den 29. maj 2019 til den 29. juli 2019. De ikkefortrolige
   høringssvar er offentliggjort på ESMA's websted. ESMA leverede sin tekniske rådgivning til
   Kommissionen den 11. november 2019. Den tekniske rådgivning, der blev modtaget på
   grundlag af dette mandat, foregriber ikke Kommissionens endelige beslutning, som er
   uafhængig på dette område.
   Den 21. oktober 2019 hørte Kommissionen ekspertgruppen under Det Europæiske
   Værdipapirudvalg (EGESC) om denne delegerede retsakts foreløbige indhold. EGESC består
   af repræsentanter for medlemsstaterne, Den Europæiske Centralbank, sekretariatet for
   Europa-Parlamentets Økonomi- og Valutaudvalg og ESMA.
   I overensstemmelse med retningslinjerne for bedre lovgivning blev udkastet til delegeret
   retsakt offentliggjort på portalen for bedre lovgivning i en periode på fire uger fra 11. juni til
   9. juli 2020, hvor offentligheden kunne give sin mening til kende. Der blev modtaget 10 svar.
   Svarene findes på portalen for bedre lovgivning1. Ud over denne feedback, som blev modtaget
   via portalen for bedre lovgivning, modtog Kommissionen flere fortrolige svar. ESMA gav
   ligeledes yderligere teknisk feedback.
   Interessenternes synspunkter
   Under høringen af Det Europæiske Værdipapirudvalgs ekspertgruppe (EGESC) om det
   foreløbige indhold af denne delegerede retsakt støttede medlemsstaterne Kommissionens
   tilgang og foreslog nogle få ændringer med henblik på at afgrænse ESMA's vurdering mere
   effektivt og gøre klassificeringen mere forudsigelig.
   I forbindelse med svarene på ESMA's høring og andre ad hoc-bidrag modtog Kommissionen
   en bred vifte af synspunkter vedrørende den delegerede retsakts indhold. De synspunkter, der
   blev modtaget, vedrørte hovedsagelig manglende forudsigelighed, manglende proportionalitet
   og nødvendigheden af at påvise tilknytningen til Unionen.
   Behovet for at sikre en vis forudsigelighed
   1
            https://ec.europa.eu/info/law/better-regulation/have-your-say/initiatives/12445-Systemic-importance-of-
            third-country-central-counterparties
DA                                                          1                                                       DA
 ---pagebreak---    Interessenterne understregede betydningen af strømlinede indikatorer, som kunne sikre en
   passende grad af forudsigelighed med hensyn til udfaldet.
   For det første understregede interessenterne behovet for at fokusere på et begrænset antal
   indikatorer. Nogle interessenter var bekymret for, at for mange forskellige indikatorer ville
   give ESMA for stor fleksibilitet og fordreje antallet af tredjelands-CCP'er, der skal
   klassificeres som tier 2-CCP'er. En række interessenter anmodede også om yderligere
   oplysninger om, hvordan det kan afgøres, om "en tredjelands-CPP er eller vil kunne blive
   systemisk vigtig for den finansielle stabilitet i Unionen eller i en eller flere af dens
   medlemsstater [...], ved at tage hensyn til samtlige af følgende kriterier". Nogle interessenter
   mente ikke, at alle indikatorerne var relevante for vurderingen af systemisk betydning, og
   anførte, at oplysningerne for nogle af de foreslåede indikatorer ville være generiske for
   CCP'en og dens forretningsaktiviteter og dermed mindre relevante.
   For det andet bemærkede interessenterne, at listen over indikatorer burde lette afgørelsen om
   en tredjelands-CCP's systemiske betydning for Unionen. Interessenterne bemærkede
   endvidere, at tredjelands-CCP'er ikke på forhånd kan vurdere sandsynligheden for at blive
   klassificeret som en tier 2-CCP, og den manglende gennemsigtighed i afgørelsesprocessen. I
   denne forbindelse udtrykte nogle interessenter bekymring over ESMA's potentielle
   fleksibilitet i vurderingen, f.eks. henvisninger til, at ESMA "kan" overveje visse aspekter af
   indikatorerne, samt muligheden for, at ESMA kan overveje yderligere indikatorer, som ikke
   er præciseret i den delegerede retsakt.
   Interessenterne anmodede derfor om yderligere oplysninger om, hvordan vurderingen af
   indikatorerne vil blive foretaget, og om disse aspekter vil omfatte tærskler, benchmarks eller
   andre angivelser for at sikre en rimelig og konsekvent anvendelse af klassificeringskriterierne.
   Bekymringen er også her, at det er vanskeligt for en tredjelands-CCP at opnå retssikkerhed.
   Interessenterne opfordrede derfor til yderligere klarhed og sikkerhed i denne henseende.
   Under høringen af EGESC gav medlemsstaterne deres støtte til anvendelsen af kvantitative
   indikatorer for at skabe større forudsigelighed for tredjelands-CCP'er og for at fokusere
   ESMA's ressourcer på de tredjelands-CCP'er, der kunne blive mere systemisk vigtige for EU.
   Behovet for at sikre proportionalitet ved at begrænse unødvendige administrative byrder
   Der blev givet udtryk for bekymringer i nogle svar over mængden af oplysninger, der skal
   forelægges for at vurdere indikatorerne. Interessenterne fremførte, at det var uklart, hvordan
   indsamlingen af så mange oplysninger ville gøre det muligt at vurdere en tredjelands-CCP's
   systemiske betydning for Unionen. Disse interessenter mente også, at det var unødvendigt og
   derudover urimeligt byrdefuld for mindre tredjelands-CCP'er at bede om så mange
   oplysninger. En interessent bemærkede, at det kunne føre til, at tredjelands-CCP'er skulle give
   ESMA flere oplysninger end EU-CCP'er.
   Interessenterne var navnlig bekymret for, at tredjelands-CCP'er kunne blive afskrækket fra at
   ansøge om anerkendelse, fordi det ville være for dyrt i betragtning af omfanget og
   detaljeringsgraden af de oplysninger, der skal forelægges. Interessenterne foreslog forskellige
   muligheder for at forvalte oplysningskravene med henblik på klassificering, herunder:
            en vurdering, hvor der i første fase fokuseres på kvantificerbare indikatorer, der er
             direkte relevante for indvirkningen, hvis en tredjelands-CCP bliver nødlidende, på
             den finansielle stabilitet i EU, f.eks. hvis EU-medlemsstaternes eksponering mod
             tredjelands-CCP'en og beløbet i EU-valutaer besiddes af tredjelands-CCP'en, og
             herefter kunne der i anden fase foretages en vurdering af ejerstrukturen og alternative
             clearingydelser, hvis potentialet for systemiske risici anses for at være tilstrækkelig
DA                                                  2                                                DA
 ---pagebreak---              stort. Denne tilgang blev forelagt medlemsstaterne under høringen af EGESC, der
             støttede den
            en de minimis-undtagelse for mindre tredjelands-CCP'er, hvor vurderingen ikke er
             relevant i forhold til tredjelands-CCP'er, som ikke clearer i nogen af EU's eller
             medlemsstaternes valutaer
            rangordning af indikatorerne alt efter relevans for vurderingen af den systemiske
             betydning for at identificere de indikatorer, der er mest relevante for vurderingen
            for allerede anerkendte tredjelands-CCP'er brug af oplysninger, som ESMA allerede
             har om tredjelands-CCP'en, da nogle af oplysningerne overlapper med oplysninger,
             som en anerkendt tredjelands-CCP allerede har givet i deres ansøgning om
             anerkendelse
            brug af offentligt tilgængelige oplysninger i vurderingen af kriterierne, når dette er
             muligt. Denne tilgang blev forelagt medlemsstaterne under høringen af EGESC, der
             støttede den
            brug af eksisterende risikovurderinger og oplysninger, der følger CPMI-IOSCO's
             principper for finansielle markedsinfrastrukturer ("PFMI"). Denne tilgang blev
             afprøvet med medlemsstaterne under høringen af EGESC, der støttede den.
   Nogle interessenter understregede også, at de oplysninger, der skal forelægges af tredjelands-
   CCP'er, er omfattende og sandsynligvis omfatter forretningsoplysninger og andre følsomme
   oplysninger. I denne forbindelse bemærkede nogle interessenter, at de oplysninger, der gives,
   skal være fortrolige.
   Behovet for at præcisere tilknytningen til Unionen
   Nogle interessenter understregede, at en tredjelands-CCP's tilknytning til Unionen eller til en
   af medlemsstaterne ifølge EMIR skal fastlægges på grundlag af CCP'ens clearingaktiviteter.
   En interessent understregede, at alle indikatorer skal fastslå en klar tilknytning til EU for at
   træffe en klar afgørelse om betydningen af den pågældende CCP for EU. Interessenterne
   påpegede, at der for risiko for, at en vurdering af indikatorer uden en klar tilknytning til
   Unionen kunne føre til et fejlagtigt resultat, hvor en tredjelands-CCP uden systemisk
   betydning for Unionen kunne blive udpeget som systemisk vigtig på grund af for generelle
   indikatorer.
   Med hensyn til vurderingen af tilknytningen til Unionen understregede flere interessenter, at
   denne tilknytning for visse indikatorer burde fastslås ved en henvisning til EU-valutaer; det
   vil sige, at vurderinger burde begrænses til EU-valutaer, f.eks. i forbindelse med valutaen for
   de clearede instrumenter, underliggende aktiver, betalingsforpligtelser osv. En interessent
   foreslog, at den systemiske risiko defineres klart som knyttet til eksponeringer i EU-valutaer
   og til finansieringsinstitutter, der er hjemmehørende i EU. En anden interessent bemærkede
   dog, at selv om EU-valutaer er relevante for Unionen, kan tredjelandes valutaer også være
   relevante for vurderingen af en tredjelands-CCP's systemiske betydning for Unionen.
   3.        KONSEKVENSANALYSE
   Kommissionen skal yderligere præcisere de fem kvalitative klassificeringskriterier, der er
   fastsat i artikel 25, stk. 2a, i EMIR, og som ESMA skal lægge til grund ved vurderingen af
   omfanget af den systemiske risiko, som en tredjelands-CCP udgør for EU eller en eller flere
   af dens medlemsstater. Der er tale om følgende kriterier: i) arten, omfanget og kompleksiteten
   af CCP'ens forretningsaktiviteter, ii) indvirkningen, hvis en CCP bliver nødlidende eller udsat
   for en forstyrrelse,       iii) strukturen af CCP'ens clearingmedlemskab, iv) alternative
DA                                                  3                                               DA
 ---pagebreak---    clearingydelser, der leveres af andre CCP'er, og v) CCP'ens forbindelse, indbyrdes
   afhængighedsforhold eller andre former for samspil. Ved vurderingen af en tredjelands-CCP's
   systemiske betydning er ESMA forpligtet til at vurdere alle disse kriterier, og ingen af
   kriterierne er afgørende i sig selv.
   ESMA's tekniske rådgivning
   I sin tekniske rådgivning foreslog ESMA en række indikatorer, der yderligere præciserer
   kriterierne for vurderingen af, om en tredjelands-CPP er eller vil kunne blive systemisk vigtig
   for den finansielle stabilitet i Unionen eller i en eller flere af dens medlemsstater.
   Kommissionen har taget fuldt ud hensyn til alle modtagne bidrag, herunder ESMA's tekniske
   rådgivning og svarene på ESMA's offentlige høring, den feedback, der blev modtaget fra
   EGESC, og andre input fra interessenterne til Kommissionen.
   Denne delegerede retsakt afviger dog fra ESMA's tekniske rådgivning, idet den strømliner og
   forenkler ESMA's tilgang som nærmere beskrevet nedenfor. Formålet med disse afvigelser er
   øge proportionaliteten af den delegerede retsakt yderligere, skabe større forudsigelighed for
   tredjelands-CCP'er og præcisere tilknytningen til EU i overensstemmelse med EMIR og
   reducere den administrative byrde og omkostningerne for tredjelands-CCP'er.
   ESMA's tekniske rådgivning er ledsaget af en konsekvensanalyse. På denne baggrund og
   under hensyntagen til, at Kommissionens afvigelser har til formål at reducere den
   administrative byrde og omkostningerne for tredjelands-CCP'er yderligere i forhold til
   ESMA's tekniske rådgivning, har Kommissionen ikke udarbejdet en særskilt
   konsekvensanalyse. I afsnit 3 nedenfor vurderes dog de positive og negative virkninger af de
   ændringer, som Kommissionen har indført, og omkostningerne og fordelene ved de foreslåede
   foranstaltninger analyseres.
   De kvantitative data i afsnittet om omkostninger og fordele er imidlertid begrænsede af flere
   grunde. For det første er de fleste af de oplysninger, som Kommissionen råder over,
   fortrolige, og de kan ikke gengives. For det andet anmodede ESMA om kvantitative data i
   forbindelse med den offentlige høring, men modtog meget begrænset feedback. For det tredje
   er forskellene mellem tredjelands-CCP'er af en sådan art, at omkostningerne (og fordelene)
   forbundet med ændringerne vil variere betydeligt, f.eks. afhængigt af omfanget af
   oplysninger, der allerede er offentligt tilgængelige, eller som ESMA allerede har modtaget,
   eller afhængigt af omfanget og kompleksiteten af CCP'ens forretningsaktiviteter.
   I sin tekniske rådgivning opstillede ESMA tre politiske løsningsmodeller:
   Løsningsmodel 1            Yderligere præcisering af kriterierne ved at opstille et komplet sæt af
                              indikatorer, der hver især indeholder en detaljeret liste over
                              aspekter, der skal dækkes af hver indikator.
   Løsningsmodel 2            Yderligere præcisering af kriterierne ved at opstille færre
                              indikatorer, der dækker et mere begrænset antal aspekter.
   Løsningsmodel 3            Yderligere præcisering af kriterierne ved at opstille et komplet sæt af
                              "principbaserede" indikatorer, der hver især har til formål at sikre en
                              relevant dataindsamling fra den pågældende CCP for at nå
                              indikatorens mål.
   ESMA mente, at løsningsmodel 1 kunne indebære en uforholdsmæssig stor anvendelse af
   indikatorer på alle CCP'er i tredjelande, og at løsningsmodel 2 ikke ville gøre det muligt for
   ESMA at opsamle alle relevante data og dermed kunne resultere i en begrænset vurdering af
DA                                                   4                                                DA
 ---pagebreak---    en CCP's systemiske betydning for EU eller en af dens medlemsstater. ESMA anbefaler
   derfor løsningsmodel 3.
   Kommissionen mener, at den tilgang, som ESMA har foreslået, skal finjusteres, og at
   indikatorerne skal præciseres, således at der skabes større klarhed om de oplysninger, som
   tredjelands-CCP'er forventes at fremlægge, og som ESMA skal vurdere.
   Ved opstillingen af de kriterier, som ESMA skal anvende i forbindelse med , tog
   Kommissionen hensyn til de overordnede principper om forudsigelighed og proportionalitet
   og reducerede i videst muligt omfang den administrative byrde for CCP'er, som i sagens natur
   ikke udgør en systemisk risiko for Unionen.
   Proportionalitet
   Under hensyntagen til den feedback, der er modtaget fra alle interessenter, har Kommissionen
   søgt at indføre en forholdsmæssig tilgang til klassificeringen af tredjelands-CCP'er.
   Efter Kommissionens opfattelse er det nødvendigt at prioritere nogle af de elementer, der skal
   vurderes, uden at gå imod det udtrykkelige krav om, at alle kriterier skal vurderes, og at ingen
   af kriterierne bør være afgørende i sig selv.
   Kommissionen foreslår derfor at finjustere den tilgang, som ESMA har foreslået i sin tekniske
   rådgivning, ved at strømline de foreslåede indikatorer og adskille de grundlæggende
   oplysninger klart fra de oplysninger, der kun er relevante for CCP'er, som i princippet med
   større sandsynlighed kan udgøre en systemisk risiko for EU eller en af dens medlemsstater.
   Efter denne tilgang vil alle tredjelands-CCP'er være forpligtet til at forelægge visse
   grundlæggende oplysninger med henblik på klassificering. De tredjelands-CCP'er, der
   opfylder visse kvantitative indikatorer, og som derfor ligger tættere på en uklar grænse
   omkring tier 1/tier 2, vil automatisk skulle fremlægge supplerende oplysninger for at gøre det
   muligt at foretage en strengere evaluering med henblik på klassificering. ESMA vil derfor
   først skulle vurdere disse kvantitative indikatorer for at fastslå, hvilke oplysninger der kræves
   af en tredjelands-CCP.
   Desuden bemærker Kommissionen, at mange af de grundlæggende oplysninger og endog
   nogle af de mere detaljerede oplysninger, der skal fremlægges, allerede er offentligt
   tilgængelige. ESMA forventes så vidt muligt at basere sig på oplysninger, der er offentligt
   tilgængelige, f.eks. gennem CPMI-IOSCO's oplysningsramme, eller – for allerede anerkendte
   tredjelands-CCP'er – på oplysninger, som ESMA allerede råder over.
   På denne måde bør ESMA have adgang til alle oplysninger af relevans for klassificeringen,
   samtidig med at tredjelands-CCP'ernes administrative byrde vil blive væsentligt reduceret.
   Forudsigelighed
   I overensstemmelse med den feedback, der er modtaget fra interessenterne, hvori der slås til
   lyd for mere forudsigelighed, indfører Kommissionen tre objektive indikatorer, så der kan
   anvendes en enklere og mere forholdsmæssig tilgang til klassificeringen. Hvert kriterium er
   opdelt i en række grundlæggende elementer og et mere avanceret sæt af supplerende
   oplysninger, som ESMA kun skal vurdere, hvis en af de objektive indikatorer er opfyldt.
   Disse objektive indikatorer er:
   i)     hvorvidt en CCP clearer eller har til hensigt at påbegynde clearing af finansielle
          instrumenter i EU-valutaer
   ii)    de samlede ressourcer indsamlet af en CCP fra clearingmedlemmer, der er etableret i
          Unionen/en medlemsstat, eller datterselskaber af enheder, der er etableret i Unionen/en
          medlemsstat
DA                                                 5                                                 DA
 ---pagebreak---    iii)   den største betalingsforpligtelse som følge af et eller to af de største
          clearingmedlemmers misligholdelse under ekstreme, men plausible markedsvilkår2.
   Den første indikator vil være delt for at kunne sondre mellem klasser af finansielle
   instrumenter, der ikke nemt kan sammenlignes: værdipapirtransaktioner (herunder
   værdipapirfinansieringstransaktioner) og derivattransaktioner, der foregår på et reguleret
   marked eller et tredjelandsmarked, der anses for at svare til et reguleret marked, på den ene
   side, og OTC-derivater på den anden side.
   Der er fastsat kvantitative tærskler for disse indikatorer på grundlag af oplysninger, som
   Kommissionen råder over. Disse tærskler forhindrer ikke ESMA i at foretage en vurdering
   med henblik på klassificering og er i overensstemmelse med EMIR, da tærsklerne ikke vil
   være afgørende i sig selv. Tærsklerne vil snarere angive, at tredjelands-CCP'er, der opfylder
   disse tærskler, sandsynligvis ikke vil blive, men godt kunne blive klassificeret som tier 1-
   CCP'er efter nærmere analyse.
   Disse ændringer øger klassificeringens forudsigelighed og dermed effektiviteten.
   Tilknytningen til EU
   Kommissionen har forsøgt at præcisere forskellige indikatorers tilknytning til EU og deres
   relevans for vurderingen af en tredjelands-CCP's systematiske betydning for EU. Alle de
   kvantitative indikatorer, der anvendes til at øge klassificeringens forudsigelighed, vedrører
   navnlig enten EU-clearingmedlemmers og -kunders aktivitet i CCP'en, eller CCP'ens aktivitet
   i instrumenter i EU-valutaer. Desuden skal de elementer, der præciserer kriterierne, generelt
   vurderes på en måde, der klart illustrerer CCP'ens indvirkning på den finansielle stabilitet i
   Unionen.
   .
   3.1        Cost-benefit-analyse
   Ved at indføre en totrinstilgang til klassificeringen og sikre, at ESMA i videst muligt omfang
   kan anvende offentligt tilgængelige oplysninger eller oplysninger, den allerede råder over,
   reducerer den løsningsmodel, som Kommissionen har valgt, omkostningerne for ESMA og
   for de tredjelands-CCP'er, der vurderes med henblik på anerkendelse, eller hvis anerkendelse
   revideres.
   ESMA's omkostninger bør være lavere end ved den tilgang, som ESMA har foreslået, da
   ESMA kun skal vurdere et begrænset datasæt for de CCP'er, der ikke er omfattet af de
   kvantitative indikatorer, som er indført i denne forordning.
   På den ene side kan omkostningerne stige, da ESMA skal anvende offentligt tilgængelige
   oplysninger, som den allerede råder over, i stedet for udelukkende at forlade sig på nye
   oplysninger fra en tredjelands-CCP. ESMA kan således blive nødt til at kontrollere, hvilke
   oplysninger der allerede foreligger, hvilket kan kræve flere ressourcer.
   På den anden side er mængden af oplysninger, der skal indsamles og analyseres, blevet
   væsentligt strømlinet. Dette bør reducere de ressourcer, som ESMA skal bruge til at
   gennemføre vurderingen med henblik på klassificering og fokusere ressourcerne på de
   tredjelands-CCP'er, hvor sandsynligheden for, at de vil blive klassificeret som tier 2-CCP'er, i
   princippet er større. Ressourcerne kan også reduceres ved at anvende offentligt tilgængelige
   eller eksisterende oplysninger, da det må antages, at disse oplysninger allerede er forelagt i et
   2
            Jf. den almindelige fortolkning af CPMI-IOSCO's principper for finansielle markedsinfrastrukturer.
DA                                                      6                                                      DA
 ---pagebreak---    relativt standardiseret og sammenligneligt format. Det er mindre sandsynligt, at der vil opstå
   problemer med oplysningerne eller kvaliteten af de fremlagte oplysninger.
   Tredjelands-CCP'ers omkostninger bør også være lavere. For det første er mængden af
   oplysninger, der skal fremlægges, blevet væsentligt strømlinet. Visse supplerende oplysninger
   er kun nødvendige i forhold til CCP'er, der kunne blive mere systemisk vigtige.
   Omkostningerne for de CCP'er, der er mindre systemisk relevante, vil således blive væsentligt
   reduceret. For det andet forventes ESMA at anvende allerede tilgængelige data, hvad enten de
   er offentligt tilgængelige eller ej. Dette bør i teorien reducere alle tredjelands-CCP'ers
   omkostninger yderligere. Metoderne for indsamling af disse oplysninger bør dog præciseres
   yderligere i ESMA's reguleringsmæssige tekniske standarder for oplysninger, der skal
   forelægges ESMA med henblik på anerkendelse af en CCP3. For det tredje bør der, da ESMA
   forventes at skulle bruge færre ressourcer til at vurdere klassificeringen (f.eks. på grund af en
   mere forholdsmæssig tilgang), også ske en reduktion af gebyrerne for den første anerkendelse
   af en tredjelands-CCP, da dette gebyr omfatter klassificering af tredjelands-CCP'er.
   3.2        Proportionalitet
   I denne forordning præciseres endvidere de kriterier, som ESMA skal lægge til grund ved
   vurderingen af en tredjelands-CCP, både i forbindelse med en første anerkendelse eller i
   forbindelse med revisionen af en eksisterende afgørelse om anerkendelse i henhold til EMIR.
   Denne forordning begrænser ikkesystemiske CCP'ers byrde ved at begrænse de oplysninger,
   de skal fremlægge, til strengt nødvendige oplysninger, og gør det også muligt for ESMA at
   prioritere ressourcerne og træffe hurtige afgørelser om klassificering gennem en strømlinet
   proces.
   På baggrund heraf sikrer denne forordning en anvendelse af bestemmelserne i EMIR, der er i
   overensstemmelse med proportionalitetsprincippet.
   3.3        Nærhedsprincippet
   EMIR er en forordning, der er bindende i alle enkeltheder og gælder umiddelbart i hver
   medlemsstat. Retsgrundlaget for EMIR er artikel 114 i traktaten om Den Europæiske Unions
   funktionsmåde, og enhver ændring heraf vil have samme retsgrundlag.
   EMIR fastsætter de tilsynsmæssige rammer for tredjelands-CCP'er, som leverer
   clearingydelser til clearingmedlemmer eller handelspladser, der er etableret i EU.
   Medlemsstaterne og de nationale tilsynsmyndigheder kan ikke alene afhjælpe de systemiske
   risici, som udgøres af CCP'er, der i høj grad er integrerede og indbyrdes forbundne, og som
   opererer på et grænseoverskridende grundlag, der går ud over de nationale jurisdiktioner.
   Medlemsstaterne og de nationale myndigheder kan heller ikke alene imødegå de systemiske
   risici, som tredjelands-CCP'er kan udgøre for den finansielle stabilitet i EU som helhed.
   Målene i EMIR om at øge sikkerheden og effektiviteten af CCP'er ved at fastsætte ensartede
   krav for udførelsen af deres aktiviteter kan således ikke i tilstrækkelig grad opfyldes af
   medlemsstaterne og kan derfor på grund af handlingernes omfang bedre nås på EU-plan i
   overensstemmelse med nærhedsprincippet som fastsat i artikel 5 i TEUF.
   3
            Kommissionens delegerede forordning (EU) nr. 153/2013 af 19. december 2012 om udbygning af
            Europa-Parlamentets og Rådets forordning (EU) nr. 648/2012 af 4. juli 2012 for så vidt angår
            reguleringsmæssige tekniske standarder for krav for centrale modparter.
DA                                                        7                                              DA
 ---pagebreak---    4.      JURIDISKE ASPEKTER AF DEN DELEGEREDE RETSAKT
   I denne delegerede forordning fastsættes regler, der yderligere præciserer de kriterier, som
   ESMA skal lægge til grund ved afgørelsen af, om en tredjelands-CPP er eller vil kunne blive
   systemisk vigtig for den finansielle stabilitet i Unionen eller i en eller flere af dens
   medlemsstater.
          I artikel 1 defineres en række centrale elementer, som ESMA skal vurdere, når den
           tager hensyn til arten, omfanget og kompleksiteten af CCP'ens forretningsaktiviteter i
           overensstemmelse med artikel 25, stk. 2a, litra a). Der defineres ligeledes en række
           yderligere elementer, som skal vurderes for CCP'er, som er omfattet af en eller flere
           af de kvantitative indikatorer, der er opstillet i artikel 6.
          I artikel 2 defineres en række centrale elementer, som ESMA skal vurdere, når den
           tager hensyn til indvirkningen, hvis en CCP bliver nødlidende eller udsat for en
           forstyrrelse, i overensstemmelse med artikel 25, stk. 2a, litra b). Der defineres
           ligeledes en række yderligere elementer, som skal vurderes for CCP'er, som er
           omfattet af en eller flere af de kvantitative indikatorer, der er opstillet i artikel 6.
          I artikel 3 defineres en række centrale elementer, som ESMA skal vurdere, når den
           tager hensyn til strukturen af CCP'ens clearingmedlemskab i overensstemmelse med
           artikel 25, stk. 2a, litra c). Der defineres ligeledes en række yderligere elementer,
           som skal vurderes for CCP'er, som er omfattet af en eller flere af de kvantitative
           indikatorer, der er opstillet i artikel 6.
          I artikel 4 defineres en række centrale elementer, som ESMA skal vurdere, når den
           tager hensyn til alternative clearingydelser, der leveres af andre CCP'er, i
           overensstemmelse med artikel 25, stk. 2a, litra d). Der defineres ligeledes en række
           yderligere elementer, som skal vurderes for CCP'er, som er omfattet af en eller flere
           af de kvantitative indikatorer, der er opstillet i artikel 6.
          I artikel 5 defineres en række centrale elementer, som ESMA skal vurdere, når den
           tager hensyn til CCP'ens forbindelse, indbyrdes afhængighedsforhold eller andre
           former for samspil i overensstemmelse med artikel 25, stk. 2a, litra e). Der defineres
           ligeledes en række yderligere elementer, som skal vurderes for CCP'er, som er
           omfattet af en eller flere af de kvantitative indikatorer, der er opstillet i artikel 6.
          I artikel 6 defineres kvantitative indikatorer, som gør det muligt for ESMA at
           vurdere, i hvilket omfang clearingmedlemmer og kunder, der er etableret i Unionen,
           er eksponeret mod tredjelands-CCP'er.
          I artikel 7 angives retsaktens ikrafttrædelsesdato.
DA                                                    8                                             DA
 ---pagebreak---                 KOMMISSIONENS DELEGEREDE FORORDNING (EU) …/…
                                              af 14.7.2020
    om supplerende regler til Europa-Parlamentets og Rådets forordning (EU) nr. 648/2012
     for så vidt angår de kriterier, som ESMA skal lægge til grund ved afgørelsen af, om en
    central modpart, der er etableret i et tredjeland, er eller vil kunne blive systemisk vigtig
         for den finansielle stabilitet i Unionen eller i en eller flere af dens medlemsstater
                                           (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 648/2012 af 4. juli
   2012 om OTC-derivater, centrale modparter og transaktionsregistre, særlig artikel 25, stk. 2a,
   andet afsnit, og
   ud fra følgende betragtninger:
   (1)     Ved vurderingen af den systemiske risiko, som en tredjelands-CCP udgør for den
           finansielle stabilitet i Unionen eller i en eller flere af dens medlemsstater bør ESMA
           tage hensyn til en række objektive, kvantitative og kvalitative kriterier, der begrunder
           dens afgørelse om at anerkende en tredjelands-CCP som en tier 1- eller tier 2-CCP.
           Den bør også tage hensyn til eventuelle forhold, som Kommissionen har lagt til grund
           for sin afgørelse om ækvivalens. I forbindelse med vurderingen af en tredjelands-
           CCP's risikoprofil skal ESMA navnlig tage hensyn til objektive og gennemsigtige
           kvantitative aktivitetsindikatorer for forretningsaktiviteter i relation til
           clearingdeltagere, der er etableret i Unionen, eller i EU-valutaer, på tidspunktet for
           vurderingen. Selv om ESMA skal anskue CCP'ens forretningsaktiviteter ud fra en
           helhedsorienteret synsvinkel, bør dens vurdering afspejle den risiko, som en bestemt
           CCP kan medføre for den finansielle stabilitet i Unionen.
   (2)     Ved præciseringen af de kriterier, som ESMA skal anvende ved klassificeringen af en
           tredjelands-CCP, bør karakteren af de transaktioner, der er clearet af CCP'en, herunder
           deres kompleksitet, risikoprofil og gennemsnitlige løbetid, samt gennemsigtigheden og
           likviditeten på de pågældende markeder, og i hvilken grad CCP'ens clearingaktiviteter
           angives i euro eller andre EU-valutaer, tages i betragtning. I den forbindelse kan
           specifikke kendetegn ved visse produkter såsom landbrugsprodukter, der opføres og
           udføres på regulerede markeder i tredjelande, og som vedrører markeder, der
           hovedsageligt yder tjenester til nationale, ikkefinansielle modparter i det pågældende
           tredjeland, hvor deres erhvervsrisici forvaltes gennem disse kontrakter, udgøre en
           ubetydelig risiko for clearingmedlemmer og handelspladser i Unionen, da de har en
           lav grad af systemisk indbyrdes afhængighed med resten af det finansielle system.
   (3)     De lande, hvor CCP'en opererer, omfanget af de tjenesteydelser, den tilbyder,
           kendetegnene ved de finansielle instrumenter, den clearer, og den clearede volumen er
           objektive indikatorer for kompleksiteten af CCP'ens forretningsaktiviteter. ESMA bør
           derfor ved anvendelsen af kriteriet i artikel 25, stk. 2a, litra a), i forordning (EU) nr.
           648/2012, tage højde for CCP'ens ejerskab-, forretnings- og virksomhedsstruktur samt
DA                                                   9                                                DA
 ---pagebreak---        omfanget, arten og kompleksiteten af de clearingydelser, der tilbydes af CCP'en, og
       disse       tjenesteydelsers   betydning        for   clearingmedlemmer      og     kunder
       ("clearingdeltagere"), der er etableret i Unionen. Selv om en CCP's systemiske
       betydning bør vurderes ud fra en helhedsorienteret synsvinkel, bør ESMA tage særligt
       hensyn til den andel af CCP'ens forretningsaktiviteter, som udføres i EU-valutaer, og
       den del af CCP'ens forretningsaktiviteter, der hidrører fra clearingdeltagere, som er
       etableret i Unionen. For en CCP, der meget vel vil kunne blive systemisk vigtig for
       Unionen, er det vigtigt, at ESMA vurderer strukturen og ejerskabet i den koncern, som
       CCP'en kan være en del af, for at vurdere, om Unionens interesser er i fare. Desuden
       bør dybden, likviditeten og gennemsigtigheden på de markeder, som den pågældende
       CCP leverer tjenesteydelser til, også vurderes, således at ESMA bedre kan forstå den
       risiko, som clearingmedlemmer, der er etableret i Unionen, er eksponeret for i
       forbindelse med afviklingen af en misligholdelsesauktion.
   (4) CCP'ens kapital og de finansielle ressourcer, som clearingdeltagere har stillet til
       rådighed, og typen og arten af den sikkerhed, de stiller, er væsentlige elementer, der
       skal tages i betragtning ved vurderingen af en CCP's evne til at modstå en eventuel
       negativ udvikling. ESMA bør derfor, når den anvender kriteriet i artikel 25, stk. 2a,
       litra b), i forordning (EU) nr. 648/2012, have et overblik over de finansielle midler, der
       er til rådighed for CCP'en i tilfælde af misligholdelse eller en anden begivenhed, som
       ikke er en misligholdelsessituation. ESMA bør også tage hensyn til den sikrede,
       usikrede, forpligtede, ikkeforpligtede, finansierede eller ufinansierede karakter af disse
       ressourcer samt de midler, som CCP'en anvender til at skabe retssikkerhed og tillid til
       afviklingen af de betalinger, den foretager, og den sikkerhedsstillelse, den skal
       forvalte. Endelig bør ESMA tage hensyn til eksistensen, arten og virkningen af et
       regelsæt for genopretning og afvikling af CCP'er i den jurisdiktion, hvor den CCP, der
       ansøger om anerkendelse, opererer. Et sådant regelsæt for genopretning og afvikling
       bør vurderes i forhold til internationalt aftalte retningslinjer og centrale standarder.
       Med hensyn til afviklings- og likviditetsrisikoen bør ESMA være særlig opmærksom
       på, om de CCP'er, der vil kunne blive systemisk vigtige, har sikker adgang til
       likviditet, og på likviditetspresset på EU-valutaer. Sikkerheden ved betaling og
       afvikling kan styrkes ved brug af distributed ledger-teknologien eller andre nye
       teknologier, men ESMA bør være opmærksom på de yderligere risici, dette kan
       indebære for CCP'er, navnlig cyberrisici.
   (5) Arten af de betingelser, som en CCP pålægger clearingdeltagere i forbindelse med
       adgang til CCP'ens tjenesteydelser, og de indbyrdes forbindelser mellem disse
       clearingdeltagere har konsekvenser for den måde, hvorpå en CCP kan blive påvirket af
       en utilsigtet hændelse i forhold til disse deltagere. ESMA bør derfor ved anvendelse af
       kriteriet i artikel 25, stk. 2a, litra c), i forordning (EU) nr. 648/2012, i videst muligt
       omfang identificere clearingdeltagerne i CCP'en, navnlig hvis den pågældende CCP
       leverer tjenesteydelser til clearingdeltagere, der er etableret i Unionen. ESMA bør også
       fastslå den relevante markedsandel eller relative betydning af clearingdeltagere eller
       grupper af clearingdeltagere i den pågældende CCP. I det omfang det er nødvendigt
       for at vurdere den mulige indvirkning på clearingmedlemskabets struktur, bør ESMA
       vurdere betingelserne og mulighederne for adgang til CCP'ens clearingydelser. For en
       CCP, der vil kunne blive systemisk vigtig for Unionen, bør ESMA vurdere, om de
       retlige og tilsynsmæssige krav, som en CCP pålægger sine clearingmedlemmer, er
       strenge nok.
   (6) Hvis en CCP bliver udsat for en forstyrrelse, kan clearingmedlemmerne være nødsaget
       til, enten direkte eller indirekte, at benytte sig af andre CCP'ers levering af lignende
DA                                                10                                              DA
 ---pagebreak---        eller identiske tjenesteydelser. For at vurdere den relative betydning af den CCP, der
       ansøger om anerkendelse, bør ESMA derfor, når den anvender kriteriet i artikel 25,
       stk. 2a, litra d), i forordning (EU) nr. 648/2012, vurdere, hvorvidt clearingdeltagerne
       kan erstatte nogle eller alle de clearingydelser, der leveres af den pågældende CCP,
       med tjenesteydelser leveret af andre CCP'er, navnlig hvis disse alternative CCP'er er
       meddelt tilladelse eller anerkendt i Unionen. Hvis clearingmedlemmer og kunder, der
       er etableret i Unionen, kun kan cleare visse produkter, der er omfattet af en
       clearingforpligtelse i en tredjelands-CCP, bør ESMA nøje vurdere den pågældende
       CCP's systemiske betydning.
   (7) CCP'er kan være forbundet med andre finansielle infrastrukturer såsom andre CCP'er
       eller værdipapircentraler på mange måder. En afbrydelse af disse forbindelser kan
       indvirke negativt på CCP'ens funktion. ESMA bør derfor ved anvendelse af kriteriet i
       artikel 25, stk. 2a, litra e), i forordning (EU) nr. 648/2012, vurdere, i hvilket omfang
       CCP'en er forbundet med andre infrastrukturer på det finansielle marked eller
       finansieringsinstitutter på en måde, der kan påvirke den finansielle stabilitet i Unionen
       eller i en eller flere af dens medlemsstater. I den forbindelse bør ESMA være særlig
       opmærksom på disse forbindelser og indbyrdes afhængighedsforhold med enheder, der
       er etableret i Unionen. Endelig bør ESMA identificere og vurdere arten af de
       tjenesteydelser, der er outsourcet af CCP'en, og den risiko, sådanne ordninger kan
       indebære for CCP'en, hvis de på nogen måde afbrydes eller forringes.
   (8) Hvis en CCP's clearingmedlemmer og kunder etableret i Unionen har væsentlige
       eksponeringer mod en CCP som fastslået ved anvendelse af objektive kvantitative
       indikatorer, bør ESMA vurdere yderligere elementer for hvert kriterium. Jo flere af
       disse indikatorer, der opfyldes af en CCP, desto større er sandsynligheden for, at
       ESMA konkluderer, at CCP'en er af systemisk betydning for den finansielle stabilitet i
       Unionen eller i en eller flere af dens medlemsstater.
   (9) Denne delegerede forordning bør træde i kraft så hurtigt som muligt for at sikre den
       hurtigste anvendelse af forordning (EU) 2019/2099 —
   VEDTAGET DENNE FORORDNING:
                                              Artikel 1
            Arten, omfanget og kompleksiteten af CCP'ens forretningsaktiviteter
   1.    Ved anvendelse af kriteriet i artikel 25, stk. 2a, litra a), i forordning (EU) nr.
         648/2012, vurderer ESMA følgende elementer:
         a)    de lande, hvor CCP'en leverer eller agter at levere tjenesteydelser
         b)    i hvilket omfang CCP'en leverer andre tjenesteydelser ud over clearingydelser
         c)    typen af finansielle instrumenter, der er clearet eller skal cleares af CCP'en
         d)    om de finansielle instrumenter, der er clearet eller skal cleares af CCP'en, er
               omfattet af clearingforpligtelsen i henhold til artikel 4 i forordning (EU) nr.
               648/2012
         e)    de gennemsnitlige værdier, der er clearet af CCP'en gennem et år, på følgende
               niveauer:
               i)     CCP-niveau
DA                                               11                                              DA
 ---pagebreak---              ii)    niveauet for hvert clearingmedlem, der er en enhed etableret i Unionen,
                    eller for en enhed i en koncern, der er underlagt konsolideret tilsyn i
                    Unionen
             iii)   niveauet for clearingmedlemmer, der er etableret uden for Unionen, eller
                    som ikke er en del af en koncern, der er underlagt konsolideret tilsyn i
                    Unionen, hvor de clearer samlet på vegne af kunder og indirekte kunder,
                    der er etableret i Unionen
       f)    om CCP'en har foretaget en vurdering af sin risikoprofil baseret på
             internationalt anerkendte standarder eller på anden vis, den anvendte metode
             og resultatet af vurderingen.
   2.  Med henblik på stk. 1, litra e), vurderer ESMA følgende værdier særskilt:
       a)    for værdipapirtransaktioner (herunder værdipapirfinansieringstransaktioner i
             henhold til forordning (EU) 2015/2365), værdien af åbne positioner eller åbne
             kontrakter
       b)    for derivattransaktioner, der handles på et reguleret marked i henhold til
             direktiv 2014/65/EU, værdien af åbne kontrakter eller omsætning
       c)    for over-the-counter (OTC)-derivattransaktioner, det notionelle udestående
             netto- og bruttobeløb.
       Disse værdier vurderes pr. valuta og pr. aktivklasse.
   3.  Når en af de indikatorer, der er omhandlet i artikel 6, finder anvendelse, vurderer
       ESMA ud over de elementer, der er omhandlet i denne artikels stk. 1, ligeledes
       følgende elementer:
       a)    ejerstrukturen i CCP'en
       b)    når CCP'en tilhører den samme koncern som en anden finansiel
             markedsinfrastruktur, f.eks. en anden CCP eller en værdipapircentral –
             virksomhedsstrukturen i den koncern, som CCP'en tilhører
       c)    om CCP'en leverer clearingydelser til kunder eller indirekte kunder, der er
             etableret i Unionen, gennem clearingmedlemmer, der er etableret uden for
             Unionen
       d)    arten, dybden og likviditeten på de pågældende markeder og omfanget af
             tilgængelige oplysninger om pålidelige prisoplysninger til markedsdeltagere og
             eventuelle almindeligt anerkendte og pålidelige prisfastsættelseskilder
       e)    om prisstillelser,       førhandelskøbs-  og    salgspris og     markedsdybden
             offentliggøres
       f)    om efterhandelspriser, volumen og tidspunkt for gennemførte eller udførte
             transaktioner på og ud for de markeder, som CCP'en betjener, offentliggøres.
                                            Artikel 2
      Indvirkningen, hvis en CCP bliver nødlidende eller udsat for en forstyrrelse
   1.  Ved anvendelse af kriteriet i artikel 25, stk. 2a, litra b), i forordning (EU) nr.
       648/2012, vurderer ESMA følgende elementer:
       a)    CCP'ens kapital, herunder tilbageholdt overskud og reserver
DA                                             12                                            DA
 ---pagebreak---       b)    typen og mængden af den sikkerhedsstillelse, der accepteres af CCP'en, de
            anvendte haircuts, den tilknyttede haircut-metode, de valutaer,
            sikkerhedsstillelsen er denomineret i, og i hvilket omfang sikkerheden stilles af
            enheder, der er etableret i Unionen eller er en del af en koncern, som er
            underlagt konsolideret tilsyn i Unionen
      c)    det maksimale beløb for marginer opkrævet af CCP'en på en enkelt dag i en
            periode på 365 dage forud for ESMA's vurdering
      d)    det maksimale beløb for marginer opkrævet af CCP'en på en enkelt dag i en
            periode på 365 dage forud for ESMA's vurdering fra hvert clearingmedlem, der
            er en enhed etableret i Unionen eller en enhed i en koncern, som er omfattet af
            konsolideret tilsyn i Unionen, pr. aktivklasse eller adskilt misligholdelsesfond,
            hvis det er relevant
      e)    hvis det er relevant for CCP'ens misligholdelsesfonde, det maksimale bidrag til
            CCP'ens misligholdelsesfonde indsamlet på en enkelt dag i en periode på 365
            dage forud for ESMA's vurdering
      f)    hvis det er relevant for CCP'ens misligholdelsesfonde, det maksimale bidrag til
            CCP'ens misligholdelsesfonde indsamlet på en enkelt dag i en periode på 365
            dage forud for ESMA's vurdering fra hvert clearingmedlem, der er en enhed
            etableret i Unionen eller en enhed i en koncern, som er omfattet af konsolideret
            tilsyn i Unionen
      g)    den anslåede største betalingsforpligtelse på en enkelt dag, samlet beløb og pr.
            EU-valuta, i tilfælde af et eller de to største clearingmedlemmers (og deres
            tilknyttede enheders) misligholdelse under ekstreme, men plausible
            markedsvilkår
      h)    likvide finansielle midler, samlet beløb og pr. EU-valuta, til CCP'en pr. type
            ressourcer, herunder kontante indskud, forpligtede eller ikkeforpligtede
            ressourcer
      i)    de samlede likvide finansielle ressourcer, som CCP'en har fået stillet til
            rådighed af enheder, der er etableret i Unionen eller er en del af en koncern,
            som er underlagt konsolideret tilsyn i Unionen
   2. Når en af de indikatorer, der er omhandlet i artikel 6, finder anvendelse, vurderer
      ESMA ud over de elementer, der er omhandlet i denne artikels stk. 1, ligeledes
      følgende elementer:
      a)    identiteten af likviditetsudbydere, der er etableret i Unionen eller er en del af en
            koncern, som er underlagt konsolideret tilsyn i Unionen
      b)    de gennemsnitlige og maksimale samlede daglige værdier for indgående og
            udgående EU-valutabetalinger
      c)    i hvilket omfang der anvendes centralbankpenge til afvikling og betaling, eller
            om andre enheder anvendes til afvikling eller betaling
      d)    i hvilket omfang CCP'en anvender teknologier såsom distributed ledger-
            teknologien i dens afviklings-/betalingsproces
      e)    CCP'ens genopretningsplan
      f)    afviklingsordningen for CCP'en
      g)    om der er nedsat en krisestyringsgruppe for den pågældende CCP.
DA                                          13                                                   DA
 ---pagebreak---                                              Artikel 3
                           Strukturen af CCP'ens clearingmedlemskab
   1.    Ved anvendelse af kriteriet i artikel 25, stk. 2a, litra c), i forordning (EU) nr.
         648/2012, vurderer ESMA følgende:
         a)     clearingmedlemskabet og, hvis oplysningerne er tilgængelige, om, og i så fald,
                hvilke kunder eller indirekte kunder, der er etableret i Unionen eller er en del af
                en koncern, som er underlagt konsolideret tilsyn i Unionen, der anvender
                CCP'ens clearingydelser
         b)     de forskellige tilgængelige muligheder for adgang til CCP'ens clearingydelser
                (herunder forskellige medlemskabsmodeller og modeller for direkte adgang for
                kunder), eventuelle betingelser for tildeling, nægtelse eller afbrydelse af
                adgang.
   2.    Når en af de indikatorer, der er omhandlet i artikel 6, finder anvendelse, vurderer
         ESMA ud over de elementer, der er omhandlet i denne artikels stk. 1, specifikt alle
         retlige eller tilsynsmæssige krav, som CCP'en pålægger clearingmedlemmer i
         forbindelse med adgang til CCP'ens clearingydelser.
                                             Artikel 4
                    Alternative clearingydelser, der leveres af andre CCP'er
   1.    Ved anvendelse af kriteriet i artikel 25, stk. 2a, litra d), i forordning (EU) nr.
         648/2012, vurderer ESMA, om clearingmedlemmer og kunder, der er etableret i
         Unionen, kan få adgang til nogle eller alle de clearingydelser, som en CCP leverer
         gennem andre CCP'er, og om disse CCP'er er meddelt tilladelse eller anerkendt i
         henhold til artikel 14 og 25 i nævnte forordning.
   2.    Når en af de indikatorer, der er omhandlet i artikel 6, finder anvendelse, vurderer
         ESMA ud over de elementer, der er omhandlet i denne artikels stk. 1, ligeledes, om
         de tjenesteydelser, som CCP'en leverer, vedrører en derivatklasse, der er omfattet af
         clearingforpligtelsen i henhold til artikel 4 i forordning (EU) nr. 648/2012.
                                             Artikel 5
      CCP'ens forbindelse, indbyrdes afhængighedsforhold eller andre former for samspil
   1.    Ved anvendelse af kriteriet i artikel 25, stk. 2a, litra e), i forordning (EU) nr.
         648/2012, vurderer ESMA omfanget af de funktioner, tjenesteydelser eller
         aktiviteter, der er blevet outsourcet af CCP'en.
   2.    Når en af de indikatorer, der er omhandlet i artikel 6, finder anvendelse, vurderer
         ESMA ud over de elementer, der er omhandlet i denne artikels stk. 1, ligeledes
         følgende elementer:
         a)     de mulige virkninger, som den manglende evne hos leverandøren af
                outsourcede funktioner, tjenesteydelser eller aktiviteter til at opfylde sine
                forpligtelser i henhold til outsourcingordningerne ville have for Unionen eller
                en eller flere af dens medlemsstater
         b)     om CCP'en betjener handelspladser, der er etableret i Unionen
DA                                               14                                                 DA
 ---pagebreak---             c)     om CCP'en har indgået interoperabilitetsordninger eller aftaler om cross-
                   margining med CCP'er, der er etableret i Unionen, eller har forbindelser med
                   eller deltager i andre finansielle markedsinfrastrukturer i Unionen, f.eks.
                   værdipapircentraler eller betalingssystemer.
                                                  Artikel 6
       Indikatorer for minimumseksponering af clearingmedlemmer og kunder etableret i
                                          Unionen mod CCP'en
   1.       Indikatorerne med henblik på artikel 1-5 er følgende:
            a)     det maksimale beløb for åbne kontrakter om værdipapirtransaktioner, herunder
                   værdipapirfinansieringstransaktioner, eller børshandlede derivater i EU-
                   valutaer, der er clearet eller skal cleares af CCP'en over en periode på et år
                   forud for vurderingen, overstiger 1 000 mia. EUR
            b)     det maksimale nominelle udestående af OTC-derivattransaktioner i EU-
                   valutaer, der er clearet eller skal cleares af CCP'en over en periode på et år efter
                   for vurderingen, overstiger 1 000 mia. EUR
            c)     det gennemsnitlige samlede marginkrav og bidrag til misligholdelsesfonde for
                   konti hos CCP'en åbnet af clearingmedlemmer, der er enheder etableret i
                   Unionen eller er en del af en koncern, som er underlagt konsolideret tilsyn i
                   Unionen, beregnet af CCP'en på nettobasis for clearingmedlemmer på
                   kontoniveau over en periode på to år forud for vurderingen, overstiger
                   25 mia. EUR
            d)     den anslåede største betalingsforpligtelse, som er indgået af enheder, der er
                   etableret i Unionen eller er en del af en koncern, som er underlagt konsolideret
                   tilsyn i Unionen, beregnet over en periode på et år forud for vurderingen, i
                   tilfælde af et eller de to største clearingmedlemmers og deres tilknyttede
                   enheders misligholdelse under ekstreme, men plausible markedsvilkår,
                   overstiger 3 mia. EUR.
            Med henblik på litra d) skal betalingsforpligtelsen samle forpligtelserne i alle EU-
            valutaer, om nødvendigt konverteret til EUR.
   2.       ESMA kan kun klassificere en tredjelands-CCP som en tier 2-CCP på grundlag af
            kriterierne i artikel 1-5, hvis mindst én af indikatorerne i stk. 1 er opfyldt.
                                                  Artikel 7
                                               Ikrafttræden
   Denne forordning træder i kraft dagen efter offentliggørelsen i Den Europæiske Unions
   Tidende.
DA                                                   15                                                 DA
 ---pagebreak---    Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den 14.7.2020.
                                               På Kommissionens vegne
                                               Formand
                                               Ursula VON DER LEYEN
DA                                              16                                           DA